Bekende Dubai-hotel in vlamme gehulDie Address Downtown-hotel naby die wolkekrabber Burj Khalifa in Dubai. Foto: Twitter via @budaktomato ŉ Reuse brand het by die Address Downtown-hotel, die bekende hotel naby die wolkekrabber Burj Khalifa in Dubai, uitgebreek. BBC News berig die 300m-hoë hotel, wat naby aan die wêreld se hoogste wolkekrabber geleë is, was kort voordat ŉ vuurwerke-vertoning daar sou begin in vlamme gehul. Dit is nie duidelik of die vuurwerke die oorsaak van die brand was nie. Ooggetuies het vertel hoe puin van die hoë gebou af getuimel het terwyl brandbestryders by die toneel opgedaag het. Dit is tans nie bekend of enigiemand in die brand omgekom of beseer is nie.